เคยทานร้านนี้มาตั้งแต่เด็กๆ สมัยยังอยู่ถ.บางรัก
มาเจออีกทีเปิดอยู่ตรงถนน สุขสวัสดิ์ เลี้ยวซ้ายมาตรงทางขึ้นสะพานอุตสาหกรรม ร้านอยู่ซ้ายมือค่ะ
ไม่แน่ใจว่าที่บางรักยังเปิดอยู่มั้ยนะคะ

มาทานเป็นครั้งที่สองแล้วค่ะ แอบรสชาตไม่เหมือนครั้งแรก แต่ก็ยังผ่านค่ะ อาหารที่สั่งวันนี้นะคะ

*กุ้งทอดราดครีมสลัด เมนูที่ติดใจมาตั้งแต่เด็ก กุ้งทอดมากรอบพอดี เนื้อเด้ง ชอบน้ำสลัดที่สุด มีรสเปรี้ยวและกลิ่นที่หอมมากๆ ชอบมากๆค่ะจานนี้

*ผัดโหงวก้วย ผัดมาหอม รสชาตออกเค็มนิดๆค่ะ ใส่กุ้งด้วย ไม่ได้ใส่ไก่ จานนี้ก็ผ่านค่ะ

*ปูนิ่มผัดผงกะหรี่ ปูนิ่มนำมาคลุกแป้ง และทอดกรอบ ผัดมาเนื้อไม่เละค่ะ ตัวไข่ผัดมาได้ลงตัว ไม่แห้งจนเกินไป เสียดายที่เค็มไปนิดนึงค่ะ

*ราดหน้าปลาเต้าซี่ เนื้อปลาเก๋าชิ้นใหญ่ สดดีค่ะ ใส่หมูบะเต็งด้วยนะคะ แปลกดีค่ะ ติดตรงที่น้ำราดน้อยไปนิดค่ะ

*เนื้อปลาเก๋าต้มเผือก เนื่องจากไม่กินหัวปลา จึงสั่งเป็นเนื้อปลาเก๋าแทนค่ะ น้ำซุปไม่เข้มข้นเหมือนครั้งก่อน เนื้อปลาและเผือกก็รู้สึกว่าไม่ได้นำไปทอดก่อนค่ะ แอบผิดหวัง แต่รสชาตโดยรวมยังอร่อยอยู่ค่ะ

มีที่จอดรถสะดวกสบาย ทุกคนให้บริการดีค่ะ

